**TIRGUS IZPĒTES NOTEIKUMI**

*Informācijas stedu izgatavošanai un uzstādīšanai Liepājā*

Rīgā, 2019. gada 27.augustā

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Aiga Petkēvica tālr. 29483674  e-pasts: aiga.petkevica@kurzemesregions.lv |

1. **PIEGĀDE**
   1. Iepirkuma priekšmets ir 3 tūrisma informācijas stendu izgatavošana un uzstādīšana Liepājā.
   2. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   3. Iepirkuma priekšmets tiek finansēts no INTERREG Igaunijas – Latvijas programmas 2014.-2020. gadam līdzfinansētā projekta Nr. ESTLAT-22 “Kājāmgājēju maršruts gar Baltijas jūras piekrasti Latvijā un Igaunijā”.
   4. Darbu veikšanas termiņš: 2 mēnešu laikā no līguma noslēgšanas.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir ekonomiski izdevīgākais un vislabāk atbilst pasūtītāja vajadzībām

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2019. gada 4. septembris pulksten 15.00,** nosūtot aizpildītu pieteikuma formu (2. pielikums), tehnisko piedāvājumu (3.pielikums) un finanšu piedāvājumu (4.pielikums) uz e-pastu: aiga.petkevica@kurzemesregions.lv

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu uzlabošanu un iepirkuma līguma noteikumiem.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    6. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    7. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Triju darbdienu laikā pēc tirgus izpētes rezultātu apstiprināšanas, Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā cena bez pievienotās vērtības nodokļa ir nemainīga visā iepirkuma līguma darbības laikā;
    2. Pasūtītājs norēķinās ar izpildītāju 5 darba dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par piegādi, ja piegāde nav bijusi nodrošināta atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo piegādātāju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgo piegādi un neveikt to apmaksu.
    4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.

1.pielikums

**TEHNISKĀ SPECIFIKĀCIJA**

1. Iepirkuma līguma ietvaros jāveic informācijas stendu uzstādīšana Baltijas jūras piekrastes joslā Liepājas pilsētas teritorijā saskaņā ar paskaidrojuma rakstu “Informācijas stendu un virziena norādes zīmju novietošana jūras piekrastes joslā un Jūrmalas parkā 2, Liepājā” (turpmāk – Paskaidrojuma raksts).
2. Izpildītājam jāizgatavo un jāpiegādā:

|  |  |  |  |
| --- | --- | --- | --- |
| **Preces nosaukums** | **Uzstādīšanas vietas kadastra Nr.** | **Daudzums** | **Prasības** |
| **Informācijas stendi** | 1700 043 0304 | 1 | Informācijas stenda virszemes kopējais augstums – 2,7 m x 1,1 m (informatīvās planšetes izmērs 2,2 m x 1,00 m.  Stenda konstrukcija izgatavojama no ārpuses un iekšpuses karsti cinkota (ne mazāk par 80 mk) tērauda rāmja, kas apšūts ar kompozītmateriāla paneļiem.  Tērauda rāmis veidojams no kvadrātcaurulēm (100 x 100 mm) biezumā, kas nodrošina konstrukcijas noturību pret plastisko deformāciju spēcīga vēja apstākļos (jāiztur vismaz 24 m/s stiprs vējš).  Visai stenda konstrukcijai jābūt noturīgai agresīvā jūras piekrastes vidē (t.sk. nodrošinot atbilstošu korozijas aizsardzību), noturīgai pret plastisko deformāciju spēcīga vēja apstākļos (jāiztur vismaz 24 m/s stiprs vējš), kā arī pret ļaunprātīgu bojāšanu.  Tērauda rāmis krāsojams ar pulvertehnoloģiju RAL 7022 (Umbra grey) tonī.  Elementu savienošanai izmantojami nerūsējošā tērauda stiprinājumi (skrūves, uzgriežņi, paplāksnes u.tml.), kas piemēroti lietošanai agresīvā jūras piekrastes vidē.  Stendos attēlojamie uzraksti, to fonts, krāsas un cita informācija plānojama saskaņā ar informatīvo maketu, nodrošinot vides noturību un maksimālu drošību pret ļaunprātīgu bojāšanu, kā arī grafiti vandālismu. Informatīvās planšetes fonam paredzams RAL 1013 (Oyster white) tonis.  Stendos attēlotā informācija pirms maketu sagatavošanas un stendu izgatavošanas precizējama ar Pasūtītāju.  DR pludmalē izvietojamajā stendā Braila rakstā jāparedz uzraksts – *“DR pludmales zona”*, savukārt Centrālajā pludmalē izvietojamajā stendā Braila rakstā jāparedz uzraksts –*“Centrālās pludmales zona”*, ko var realizēt kā atsevišķu vides noturīgu un pret ļaunprātīgu bojāšanu maksimāli drošu uzlīmi. Vadlīnijas Braila raksta veidošanai atrodamas Latvijas Neredzīgo biedrības interneta vietnē www.redzigaismu.lv, sadaļā *Vides pieejamība*, lejupielādējot *Vides pieejamības vadlīnijas* (70.lpp.).  Stends izgatavojams atbilstoši Paskaidrojuma rakstā norādītajai informācijai, ja šajā specifikācijā nav norādīts citādi. |
| 1700 035 0189 | 1 |
| 1700 035 0196 | 1 | Stends glābšanas stacijas teritorijā  Attēlojamās informācijas laukums – platums 2 m, augstums 1,5 m  Stenda konstrukcija izgatavojama no iekšpuses un ārpuses karsti cinkotas (ne mazāk par 80 mk) tērauda konstrukcijas, kas sastāv no pamatnes un rāmja, kur iestiprināts kompozītmateriāla panelis.  Stenda konstrukcijai paredzama piestiprināšanas iespēja pie betona žoga.  Stenda konstrukcijai jābūt noturīgai agresīvā jūras piekrastes vidē (t.sk. nodrošinot atbilstošu korozijas aizsardzību).  Informatīvajā maketā attēlotajos pelēkajos laukumos, kur paredzēta maināmā informācija, paredzams risinājums ielaminētu A4 izmēra un divu mazāka mēroga lapu iestiprināšanai.  Tērauda rāmis krāsojams ar pulvertehnoloģiju RAL 7022 (Umbra grey) tonī.  Elementu savienošanai izmantojami nerūsējošā tērauda stiprinājumi (skrūves, uzgriežņi, paplāksnes u.tml.), kas piemēroti lietošanai agresīvā jūras piekrastes vidē.  Stendā attēlojamie uzraksti, to fonts, krāsas un cita informācija plānojama saskaņā ar informatīvo maketu, nodrošinot vides noturību un maksimālu drošību pret ļaunprātīgu bojāšanu, kā arī grafiti vandālismu. Informatīvās planšetes fonam paredzams RAL 1013 (Oyster white) tonis.  Stendā attēlotā informācija pirms maketa sagatavošanas un stenda izgatavošanas precizējama ar Pasūtītāju.  Stends stiprināms pie betona žoga esošā stenda vietā.  Stends izgatavojams atbilstoši Paskaidrojuma rakstā norādītajai informācijai, ja šajā specifikācijā nav norādīts citādi. |

1. Uz stendiem norādāmo informāciju nosaka Pasūtītājs. Izpildītājam jāizstrādā stendu tehniskais rasējums un plākšņu makets un jāsaskaņo ar Pasūtītāju. Jūrtakas maršruta info un karti nodrošina Pasūtītājs, iesniedzot rediģējamu drukas failu.
2. Stendu izgatavošana atbilstoši Tehniskās specifikācijas prasībām jāveic ne vēlāk kā 2 (mēnešu) mēnešu laikā no līguma spēkā stāšanās dienas.
3. Būvdarbu veicējam jābūt reģistrētam Būvkomersantu reģistrā uz būvdarbu uzsākšanas dienu. Ja būvdarbus veic Izpildītāja apakšuzņēmējs, Pasūtītājs norēķinās par būvdarbiem un komunikāciju par būvdarbiem veic ar Izpildītāju. Atbildību un garantijas saistības par būvdarbu kvalitāti nodrošina Izpildītājs.
4. Izpildītājam jānodrošina dokumenti un informācija, lai Pasūtītājs var saņemt atzīmi Paskaidrojumu rakstā par būvdarbu uzsākšanas nosacījumu izpildi.
5. Izpildītājs stendu piegādi uz to uzstādīšanas vietu veic ar savu darbaspēku, inventāru, transportu un tehnisko nodrošinājumu.
6. Esošie informācijas stendi demontējamas ar visiem pamatiem atbilstoši Paskaidrojuma rakstā norādītajai informācijai.
7. Stendi jāizvieto precīzi Paskaidrojuma rakstā norādītajās vietās, uzstādīšanu veicot pēc saskaņošanas ar Pasūtītāju.
8. Stendi (izņemot stendu glābšanas stacijas teritorijā) ir jāstiprina pie Izpildītāja izveidota betona pamata, paredzot risinājumu, kas ļauj stendu virszemes daļu demontēt. Stabilitātes nodrošināšanai betona pamatu pieļaujams papildināt ar metāla elementiem. Uz stenda balstiem jābūt norādītai atzīmei par to ierakšanas dziļumu.
9. Stendu stabiem jābūt vertikāli uzstādītiem, nav pieļaujama staba/stabu viegla noliekšana no vertikāla stāvokļa.
10. Vertikālie informācijas stendi novietojami paralēli jūras krasta līnijai, nodrošinot stendu abpusēju skatu (skatā, nākot no pilsētas puses, un skatā, nākot no jūras puses).
11. Izpildītājs informē Pasūtītāju par datumu, kad plāno uzsākt būvdarbus un uzstādīt stendus.
12. Izpildītājs nodrošina vietas sakopšanu pēc stendu demontāžas un uzstādīšanas (palīgmateriālu aizvākšana, zemes nolīdzināšana utt.).
13. Pasūtītājs ir tiesīgs nepieņemt Tehniskajai specifikācijai un Paskaidrojuma rakstam neatbilstošus stendus vai būvdarbus.
14. Stendu un būvdarbu garantijas termiņš ir 2 gadi no pieņemšanas – nodošanas akta parakstīšanas dienas.
15. Paskaidrojuma raksts un tā dokumenti pievienoti Tirgus izpētes noteikumiem – 5. pielikumā. Jāņem vērā tikai informācijas, kas attiecas uz Informācijas stendiem. Norādes zīmju izgatavošana un uzstādīšana nav iekļauta šīs tirgus izpētes ietvaros.

2.pielikums

**PIETEIKUMS**

dalībai tirgus izpētē “INFORMĀCIJAS STENDU IZGATAVOŠANA UN NOVIETOŠANA LIEPĀJĀ”

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts: |  |

|  |  |
| --- | --- |
| Kontaktpersona : |  |
| Telefona numurs: |  |

iesniedzot šo pieteikumu, piesakās tirgus izpētē „ INFORMĀCIJAS STENDU IZGATAVOŠANA UN NOVIETOŠANA LIEPĀJĀ”, un iesniedz piedāvājumu Iepirkuma priekšmeta izpildei.

Pretendents apņemas veikt informācijas stendu izgatavošana un novietošana Liepājas teritorijā, kā arī uzņemties garantijas saistības ar noteikumu prasībām, atbilstoši Pretendenta tehniskajam un finanšu piedāvājumam.

Pretendents apliecina, ka nav tādu apstākļu, kuri liegtu piedalīties tirgus izpētē un pildīt noteikumos norādītās prasības.

Līguma izpildē būvdarbus veiks:

|  |  |
| --- | --- |
| Nosaukums/Vārds, uzvārds[[5]](#footnote-5): |  |
| Reģistrācijas numurs/ personas kods[[6]](#footnote-6): |  |
| Būvkomersanta reģistrācijas numurs (ja tāds ir) |  |
| Juridiskā adrese/ deklarētā dzīvesvietas adrese[[7]](#footnote-7): |  |
| Telefona numurs: |  |
| E-pasts: |  |

|  |  |
| --- | --- |
| Kontaktpersona : |  |
| Telefona numurs: |  |

Parakstot šo pieteikumu, Pretendents piekrīt, ka Pasūtītājs komunikācijai ar Pretendentu izmantos šajā pieteikumā norādīto elektroniskā pasta adresi.

Pretendents apņemas slēgt līgumu, ja Pasūtītājs to atzīs par uzvarētāju tirgus izpētē.

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Paraksts |  |
| Vieta, datums |  |

3.pielikums

**TEHNISKAIS PIEDĀVĀJUMS**

Tirgus izpētē „ INFORMĀCIJAS STENDU IZGATAVOŠANA UN NOVIETOŠANA LIEPĀJĀ”

Pretendents apņemas līguma ietvaros veikt informācijas stendu uzstādīšanu Baltijas jūras piekrastes joslā Liepājas pilsētas teritorijā saskaņā ar Paskaidrojuma rakstu “Informācijas stendu un virziena norādes zīmju novietošana jūras piekrastes joslā un Jūrmalas parkā 2, Liepājā” (turpmāk – Paskaidrojuma raksts) un Tehnisko specifikāciju.

1. Pretendents izstrādās stendu tehniskos rasējumus, izvēlētos materiālus un plākšņu maketus saskaņos ar Pasūtītāju \_\_\_\_\_\_\_\_\_ dienu laikā no līguma noslēgšanas dienas.
2. Stendu izgatavošanu veiks atbilstoši Tehniskās specifikācijas prasībām \_\_\_\_\_\_\_\_\_ dienu laikā no līguma noslēgšanas dienas.
3. Esošos informācijas stendus demontēs ar visiem pamatiem atbilstoši Paskaidrojuma rakstā norādītajai informācijai.
4. Stendus izvietos precīzi Paskaidrojuma rakstā norādītajās vietās, uzstādīšanu veicot pēc saskaņošanas ar Pasūtītāju.
5. Stendus (izņemot stendu glābšanas stacijas teritorijā) piestiprinās pie Pretendenta izveidota betona pamata, paredzot risinājumu, kas ļaus stendu virszemes daļu demontēt. Lai nodrošinātu stabilitāti, betona pamats nepieciešamības gadījumā tiks papildināts ar metāla elementiem.
6. Stendu stabi būs vertikāli uzstādīti, nebūs pieļaujama staba/stabu viegla noliekšana no vertikāla stāvokļa.
7. Pretendents plāno uzsākt būvdarbus un uzstādīt zīmes un stendus \_\_\_\_\_\_\_\_\_ dienu laikā no līguma noslēgšanas dienas.
8. Pretendents nodrošinās vietas sakopšanu pēc stendu demontāžas un uzstādīšanas (palīgmateriālu aizvākšanu, zemes nolīdzināšanu utt.).
9. Pretendents piedāvā stendu un būvdarbu garantijas termiņu - 2 (divus) gadus no pieņemšanas – nodošanas akta parakstīšanas dienas.

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Paraksts |  |
| Vieta, datums |  |

4.pielikums

**FINANŠU PIEDĀVĀJUMS**

Tirgus izpētei „INFORMĀCIJAS STENDU IZGATAVOŠANA UN NOVIETOŠANA LIEPĀJĀ”

1.variants Risinājums bez iespējas stendu virszemes daļu demontēt (izņemot glābšanas stacijas teritorijā)

|  |  |  |  |
| --- | --- | --- | --- |
| **Preces nosaukums** | **Daudzums** | **Cena par 1 gab. EUR bez PVN** | **Cena kopā par visu daudzumu EUR bez PVN** |
| **Informācijas stends** | 2 |  |  |
| **Informācijas stends glābšanas stacijas teritorijā** | 1 |  |  |

2.variants Risinājums ar iespējas stendu virszemes daļu demontēt (izņemot glābšanas stacijas teritorijā)

|  |  |  |  |
| --- | --- | --- | --- |
| **Preces nosaukums** | **Daudzums** | **Cena par 1 gab. EUR bez PVN** | **Cena kopā par visu daudzumu EUR bez PVN** |
| **Informācijas stends** | 2 |  |  |
| **Informācijas stends glābšanas stacijas teritorijā** | 1 |  |  |

Preces cenā iekļautas visas izmaksas, kas saistītas ar preces dizaina/maketa saskaņošanu, izgatavošanu un piegādi uz būvdarbu vietu.

|  |  |
| --- | --- |
| **Būvdarbi** | **Cena EUR bez PVN** |
| **Esošo informācijas stendu demontāža un jauno informācijas stendu uzstādīšana**  (*Pretendents pievieno detalizētu cenas pamatojošu tāmi, kas sagatavoto atbilstoši Ministru kabineta 2017. gada 3. maija noteikumiem “Noteikumi par Latvijas būvnormatīvu LBN 501-17 “Būvizmaksu noteikšanas kārtība*”) |  |

Ar šo apliecinām piedāvātās cenas pamatotību un spēkā esamību:

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Paraksts |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja Pretendents ir fiziska persona vai pašnodarbināta persona [↑](#footnote-ref-2)
3. Ja Pretendents ir fiziska persona. Ja Pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja Pretendents ir fiziska persona vai pašnodarbināta persona [↑](#footnote-ref-4)
5. Ja būvdarbu veicējs ir fiziska persona vai pašnodarbināta persona [↑](#footnote-ref-5)
6. Ja būvdarbu veicējs ir fiziska persona. Ja būvdarbu veicējs ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-6)
7. Ja būvdarbu veicējs ir fiziska persona vai pašnodarbināta persona [↑](#footnote-ref-7)